Sandøsund

Sandøsund er et sted på Hvasser i Færder kommune i Vestfold. Her er det restauranter, butikker, fiskemottak og kystmuseum. Stedet Sandøsund, eller Krukehavn, som det står på kartet, har navnet etter sundet som går mellom øyene Hvasser og Sandø. I seilskutetida var det egentlig sundet som var stedet, havna var midtpunktet.

Sandøsund er det sentrale sted i tettstedet Hvasser.

Losstasjonen i Sandøsund var lenge hovedstasjon for losvesenet i Ytre Oslofjord. Losskøytene bruker stadig havna i Sandøsund, men kystverket har flyttet losstasjonen til Horten.

Sandøsund var lenge et kommunikasjonssenter ved Oslofjorden. Her anløp ruteskip som gikk i trafikk langs kysten. En periode midt på 1800-tallet var Sandøsund møtested for landets to første dampskip, hjuldamperne «Constitutionen» og «Prinds Carl».

Sandøsund var lenge endeholdeplass for busselskapet Øybuss' rute 01 Hvasser Vestre vei til Tønsberg. I dag er Sandøsund snuplass for Vestviken kollektivtrafikks rute 02 Tjøme/Hvasser (Tenvik) - Tønsberg - Horten - Holmestrand.

Fra Sandøsund går sammenhengende merket skipsled til Tønsberg gjennom skjærgården på østsiden av Tjøme og Nøtterøy; den kalles Sandøsundleden på sjøkart.

Referanser

Kategori:Hvassers geografi
Kategori:Havner i Norge
Kategori:Sjøfart i Vestfold
Kategori:Uthavner
Kategori:Bosetninger i Færder
Kategori:Artikler i sjøfart-prosjektet